STÚLKAN SEM LÉT SNJÓA er ævintýraleg leiksýning með húmor og sterku myndmáli þar sem heimspekilegar vangaveltur um umhverfismál og framtíðarsýn barna eru til umfjöllunar . 10 fingur hafa lagt áherslu á að gera sýningar sem börn og fullorðnir geta notið saman og sérhæft sig í listsköpun sem stendur á mörkum leikhúss og myndlistar eins og verðlaunasýningarnar " Skrímslið litla systir mín " og " LÍFIÐ - stórskemmtilegt drullumall ” bera með sér . Leiksýning fyrir börn á aldrinum 5 - 12 ára sem eru að breytast í heimspekinga og fullorðna fólkið sem veit oft ekkert hvernig það á að svara þeirra mörgu og stóru spurningum . Sagan býður uppá heimspekilegar vangaveltur um stærsta verkefni hverrar manneskju í dag . Hvernig eigum við að horfast í augu við þær breytingar sem eiga sér stað í náttúrunni og lífkerfi jarðarinnar . Við viljum virkja skilningarvitin og hugmyndaflugið til að fá dýpri tilfinningu fyrir umhverfinu og náttúrunni .